Marie Garel-Weiss

Marie Garel-Weiss, jaiotzez Marie Adélie Gilda Garel (1969ko maiatzaren 21a – Moëlan-sur-Mer, 2025eko apirilaren 19a) frantziar zinema-zuzendari eta gidoilaria izan zen.

 Bizitza 
Marie Garel-Weiss 1969ko maiatzaren 21ean jaio zen eta Finistèreko Pont-Aven eta Riec-sur-Belonen artean hazi zen. Marcel Weiss argazki-zuzendariaren iloba txikia izan zen. Goiz utzi zituen ikasketak eta 18 urterekin izan zuen bere lehen alaba.

Telebistako hainbat erredakziotan praktikak egin zituen. Vincent Ravalec zuzendaria ezagutu zuenean, bere laguntzailea izan zen film batean. Gero Thierry Poiraudekin (Atomik Circus, le retour de James Bataille, Goal of the Dead, Don't Grow Up) eta Hélène Angelekin (Propriété interdite) aritu zen elkarlanean gidoilari gisa, besteak beste.

2017an, hainbat film laburren ostean, bere lehen film luzea idatzi eta zuzendu zuen, La fête est finie, izan zuen droga-mendekotasunean inspiratuta. Film horretan, Zita Hanrot eta Clémence Boisnard aktoreek errehabilitazio zentro batean lagun egiten diren bi emakume gazte antzeztu zituzten. Filmak Sarlateko Zinemaldiko Publikoaren Saria eta Lecceko Zinemaldi Europarreko beste hainbat sari jaso zituen.

2021ean, Marie Garel-Weiss Qu'est-ce qu'on va faire de Jacques ? telefilma zuzendu zuen Arte katerako. Film horrek aktore onenaren saria jaso zuen 2021eko La Rochelleko telebistako fikzio jaialdian.

2023an, bere bigarren film luzea estreinatu zen: Sur la branche. Zuzendariak arazo psikologikoak dituen pertsonaia berri bat irudikatu zuen.

Marie Garel-Weiss Ferdinand Berville musikariarekin ezkonduta zegoen eta hiru alaben ama zen. Moëlan-sur-Merren hil zen garuneko minbiziaren ondorioz, 2025eko apirilaren 19an, 55 urte zituela.

 Filmografia 

 Zuzendari gisa 

 Film laburrak 

 2003: La Vie de garçon
 2006: Progéniture

 Film luzeak 

 2017: La fête est finie
 2023: Sur la branche

 Telefilmak 

 2021: Qu'est-ce qu'on va faire de Jacques ?

 Gidoilari gisa 

 2004: Atomik Circus, le retour de James Bataille
 2007: Coeur Océan, telesaila (4 atal)
 2011: Propriété interdite
 2014: Goal of the Dead
 2015: Don't Grow Up
 2017: La fête est finie
 2021: L'École de la vie, telesaila (2 atal)
 2023: Sur la branche

 Sariak 

 2017: Sarlateko Zinemaldiko Publikoaren Saria (La fête est finie filmarengatik)
 2018: Lecceko Zinemaldi Europarra
 Olivier d'or / Cristina Soldano saria
 Cineuropa saria
 Agiscuola saria

 Erreferentziak 

 Kanpo estekak 

Kategoria:Frantziako zinema zuzendariak
Kategoria:Emakume zinema zuzendariak
Kategoria:Telebistako zuzendariak
Kategoria:Frantziako zinema gidoilariak
Kategoria:Emakume zinema-gidoilariak
Kategoria:Telebistako gidoilariak
Kategoria:Minbiziak hildakoak